Diari Oficial de la Generalitat Valenciana


Sumari del DOGV 6874, del 02-10-2012 (2012/8951)

RESOLUCIÓ de 20 d'agost de 2012, de la Direcció General d'Avaluació Ambiental i Territorial, per la qual s'ordena la publicació d'unes declaracions d'impacte ambiental dels termes municipals d'Altura i Alacant. Expedients número 45/2009 i 95/2008.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6874

Data del DOGV
:   02-10-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/8951


Data del document
:   20-08-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Altura
    * Alacant
    * impacte ambiental

RESOLUCIÓ de 20 d'agost de 2012, de la Direcció General d'Avaluació Ambiental i Territorial, per la qual s'ordena la publicació d'unes declaracions d'impacte ambiental dels termes municipals d'Altura i Alacant. Expedients número 45/2009 i 95/2008. [2012/8951]  
De conformitat amb l'article 28 del Decret 162/1990, de 15 d'octubre, del Consell, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, el qual establix que una vegada transcorregut el termini assenyalat en l'article 26 sense que s'hagen plantejat discrepàncies, i sense perjuí de la seua notificació al titular, la declaració d'impacte ambiental es publicarà en el Diari Oficial de la Comunitat Valenciana, resolc:  
  
Article únic  
Publicar en el Diari Oficial de la Comunitat Valenciana les declaracions d'impacte ambiental corresponents als expedients; 45/2009 Altura i 95/8335 UKQ Alacant.  
  
«Declaració d'impacte ambiental  
  
Dades de l'expedient en el Servici d'Avaluació d'Impacte Ambiental  
Expedient: 95/5778-IOM.  
Títol: DIC Actuació integral turisticoesportiva-hotelera a Alacant.  
  
Promotor: Finca lo Cirer, SL.  
Autoritat substantiva: Ajuntament d'Alacant i CTU.  
Localització: terme municipal d'Alacant (Alacant).  
Descripció del projecte  
1. Objecte de projecte  
El projecte avaluat consistix en un canvi en l'ús del sòl com a conseqüència de la sol·licitud de declaració d'interés comunitari per a la realització de la denominada unitat d'actuació integral turisticoesportiva-terciària-hotel-allotjaments turístics el Plantío/GreenValley Golf Resort en els sòls classificats pel Pla General d'Ordenació Urbana d'Alacant, aprovat definitivament per la CTU d'Alacant el 27 de març de 1987, com a sòl no urbanitzable, amb diferents classificacions entre les quals trobem la de comuna (on s'implantarà l'ús terciari projectat) i la de protecció de rambles (en la qual s'implantarà l'ús esportiu projectat).  
  
L'àmbit de l'actuació ocupa una superfície bruta de 739.432 m² situats en l'extrem sud-oest del terme municipal d'Alacant, a la partida de Bacarot, km 3, de l'actual camí vell Alacant-Elx, i els seus límits són els següents:  
- Nord, camí vell Alacant-Elx, CV-86, tram carretera N-338, autovia A-31 Alacant.  
- Sud, serra dels Colmenars i línia del terme municipal d'Elx.   
  
- Est, complex apartaments turístics camp de golf El Plantío.  
- Oest, camí rural.  
2. descripció de les característiques més rellevants del projecte  
El projecte pretén escometre la construcció de tres recorreguts de golf, dos camps de futbol professionals i les seues instal·lacions complementàries, junt amb un complex hotel/apartaments turístics Resort. Segons la distribució de qualificacions i usos permesos per la normativa urbanística municipal, les 26,2 ha de sòl no urbanitzable rústic seran ocupades per les edificacions previstes, al ser l'únic susceptible d'aprofitament privat. El camp de golf s'estendrà tant sobre sòl no urbanitzable rambles com a sòl no urbanitzable rústic. La present actuació suposarà l'ampliació de les actuals edificacions a les quals roman directament vinculada i amb la qual compartirà servicis i instal·lacions comunes.  
  
Les condicions de l'ordenació proposada són les següents:  
- Classificació: sòl no urbanitzable.  
- Qualificació: comuna/especial protecció rambles.  
- Superfície bruta: 739.432 m².   
- Índex d'edificabilitat sobre el total de la superfície bruta: 0,0069 m²t/m²s.  
- Aprofitament total: 51.280 m²t.  
- Ús global: terciari (allotjaments turístics).  
- Ús complementari: esportiu-allotjament turístics i aquells destinats a instal·lacions esportives (futbol, fúting, senderisme...).  
- Usos prohibits: residencial i industrial.  
3. Alternatives  
L'estudi d'impacte ambiental conté un apartat per a l'anàlisi d'alternatives proposades viables per a l'ordenació de l'àrea objecte d'estudi, i es realitza només una justificació de l'elecció presa sense analitzar alternatives a un altre emplaçament.  
Tramitació administrativa  
1. Admissió a tràmit  
Amb data 18 de juliol de 2006, la secretària autonòmica de Territori i Medi Ambient, després de rebre la documentació, va resoldre admetre a tràmit la sol·licitud de la declaració d'interés comunitari pel procediment extraordinari de l'article 20 de l'actuació integrada d'espacial importància promoguda per la mercantil Finca lo Cirer, SL, per a la instal·lació d'actuació integral turisticoesportiva-terciària-hotel-allotjaments turístics El Plantío/Green Valley Golf Resort.  
2. Informació pública  
Amb data 26 de juliol de 2007, per anunci de la Conselleria de Medi Ambient, Aigua, Urbanisme i Habitatge, publicat en el DOCV número 5564, pàgina 30292, es va sotmetre a informació pública i convocatòria d'iniciatives alternatives de l'activitat de l'expedient de DIC 169/05, per a la realització de l'activitat terciària i esportiva, denominada unitat d'actuació integral turisticoesportiva-terciària-hotel-allotjaments turístics El Plantío Green Valley Golf Resort en el terme municipal d'Alacant, i se sotmet igualment a exposició pública l'estudi d'impacte ambiental de l'activitat referida, i les persones interessades podran presentar reclamacions i suggeriments, així com altres iniciatives i alternatives públiques a la proposta desencadenant del procediment.  
  
Durant la fase d'informació pública es van presentar 6 al·legacions les quals van ser rebudes pel Servici de Coordinació Territorial, remeses per la Direcció Territorial de Medi Ambient d'Alacant, analitzades i desestimades en l'informe, de 31 de gener de 2008, emés pel cap del Servici de Coordinació Territorial d'esta Conselleria.  
  
Posteriorment, es procedix a remetre l'estudi d'impacte ambiental a la Direcció General de Gestió del Medi Natural, que el recepciona el 10 de març de 2008 per a la corresponent avaluació d'impacte ambiental. Després de diversos requeriments, el 10 de novembre de 2008 es rep de la Direcció Territorial l'última documentació de l'expedient.  
  
Sol·licitud d'informes sectorials  
En l'expedient incoat s'inclouen informes sol·licitats durant la seua tramitació:  
1. Informe de la mercantil Aguas de Alicante, com a concessionària per al proveïment del municipi d'Alacant, el qual conclou que per a les instal·lacions d'un hotel de 600 habitacions i servicis en els terrenys del camp de golf El Plantío, Finca lo Cirer, SL, per a un cabal declarat de 500/600 m³/dia, es podrà disposar del subministrament (no de reg) després de l'execució prèvia de les obres necessàries en les infraestructures de la xarxa municipal i que seran a compte del peticionari.  
2. Informe de la Secció Forestal de la Direcció Territorial d'Alacant d'esta Conselleria, de 27 de desembre de 2007, el qual conclou que la delimitació de l'actuació urbanística corresponent al pla aportat per la persona interessada on s'exclou d'esta el sòl classificat com a sòl no urbanitzables fites (SNU/H) i la còpia del qual s'adjunta a este informe, no es està afectada per la via ramadera assagador reial del Portichol que transcorre al sud d'esta amb 75,22 m d'amplària.  
  
3. Informe del cap de l'Oficina de Planificació Hidrològica (Confederació Hidrogràfica del Xúquer), de 24 d'abril de 2007, relatiu a la concessió d'aigües superficials de l'EDAR Racó de Lleó en el terme municipal d'Alacant, amb destinació a ús recreatiu, el qual informa que:  
"Els peticionaris (CR Alacant i Finca lo Cirer) sol·liciten regularitzar l'ús anterior de cítrics la superfície dels quals era de 49,91 ha al nou ús de reg de 46,92 ha de camp de golf que actualment és regat amb aigua reutilitzada procedent de l'EDAR Racó de Lleó a través de la concessió de reutilització d'aigües depurades que té CR Alacant amb l'empresa Emerasa, i el volum actual utilitzat és aproximadament de 400.874 m³/any. D'altra banda, la CR d'Alacant té concedits un volum d'aigua anual de 5 Hm³ procedents de l'EDAR per al reg de 1.104 ha. Segons informació disponible en l'Oficina de Planificació, el beneficiari CGR Aralvi disposa d'una concessió de 7 Hm³ de les aigües depurades. No obstant això, en absència d'altres sol·licituds, este ús podria ser compatible amb el Pla Hidrològic però amb les limitacions següents: el volum sol·licitat de 400.878 m³/any és d'acord amb les necessitats reals de la demanda. No obstant això, es recomana utilitzar en les zones verdes plantes ornamentals mediterrànies amb poca demanda hídrica, i evitar l'ús de plantes amb grans consums".  
  
4. Informe de l'Àrea de Planificació del Territori i el Litoral de la Direcció General d'Ordenació del Territori d'esta Conselleria, de 19 de desembre de 2008, relatiu a l'estudi d'inundabilitat per l'afecció sobre el risc d'inundació, el qual informa:  
"...l'àmbit d'actuació de la declaració d'interés comunitari proposada no està afectada pel risc d'inundació d'acord amb la cartografia de riscos (1:50.000) del Pla. No obstant això, la classificació de part de l'àmbit com a sòl no urbanitzable de protecció de rambla remet a l'existència d'un determinat nivell de risc d'inundació amb independència de la seua falta de consideració en la cartografia del pla. Així pareix haver-ho entés també el Pla General d'Ordenació Urbana del Municipi d'Alacant (E 1:10895), actualment en fase d'elaboració, en el qual la major part de l'àmbit de l'actuació està classificat com a sòl no urbanitzable d'especial protecció per risc d'inundació.  
  
L'elaboració d'informes del Servici d'Ordenació Territorial sobre estudis d'inundabilitat es produïx per tant en l'estret marc de l'article 18 del PATRICOVA, i es dóna pas a l'aprovació d'aquells, amb un informe previ de l'organisme de conca corresponent, el qual es considera preceptiu i determinant en la resolució que s'adopte. Conclusions. No obstant això, de l'anàlisi d'este, podrà concloure's que, sempre que l'estudi responga als requeriments efectuats pel Servici d'Avaluació d'Impacte Ambiental i siguen així apreciats pel pertinent informe de la Confederació Hidrogràfica del Xúquer: 1. La zona destinada al camp de golf no presentaria incompatibilitat amb els supòsits previstos en l'article 22 del PATRICOVA, ja que es tracta d'una activitat esportiva a l'aire lliure. 2. La zona a edificar corresponent al complex turístic, del qual no es disposa de pla d'implantació ja que la seua posició en l'àmbit és incerta, sempre que se situe fora de l'àrea d'inundació corresponent al període de retorn de retorn de 500 anys, o el que és el mateix, fora, amb tota seguretat, de cap dels riscos previstos en el PATRICOVA no podrà presentar-se cap objecció a esta. Així doncs, este servici entén que, amb les excepcions expressades, l'ús proposat és essencialment implantable en l'àmbit proposat pel que fa a les consideracions derivades del risc d'inundació, una vegada s'atenguen les condicions més amunt exposades. Això sense perjuí d'altres consideracions que pogueren fer-se. S'estima procedent que, sense perjuí de l'eventual prossecució de l'expedient de DIC, una vegada es dispose de l'oportú informe favorable de la confederació descrit, es complete l'estudi d'inundabilitat amb l'aportació dels elements (estudi d'inundacions històriques, cartografia de riscos, etc.) que ho facen homologable amb els estudis requeriments previstos en l'article 17, a fi que es tramite l'oportuna modificació de la cartografia del PATRICOVA a partir de l'aprovació de l'estudi així completat, en els termes que establix l'article 18. Això als efectes de permetre la incorporació de la cartografia de risc ara detectada en la pròxima revisió del PATRICOVA».  
  
  
5. Informe del Servici de Coordinació Territorial de la Direcció General d'Ordenació del Territori, de 10 de setembre de 2008, el qual informa:  
L'actuació integral que es planteja només pot ubicar-se, per les mateixes condicions de l'activitat, en el sòl no urbanitzable; i és impossible que un projecte empresarial d'este tipus puga ser ubicat en sòls urbans o urbanitzables. De fet, tots els camps de golf existents, en el seu origen; han estat ubicats en sòls que no hagen sigut inicialment sòls no urbanitzables, donada la gran superfície que és necessària per a esta activitat i la forta inversió que representa la seua execució. A més, en este cas, el projecte esmentat és limítrof a la instal·lació de camp de golf en funcionament, atorgada a través d'una declaració d'interés comunitari i amb la qual compartirà infraestructures i elements comuns. De la mateixa manera, la seua proximitat a l'actuació de la Ciutat de la Llum, a la qual servix de complement recreativoesportiu, i la seua immillorable connexió a importants infraestructures públiques (aeroportuàries, portuàries, ferrocarril i viàries) justifiquen la seua ubicació.  
  
El sòl no urbanitzable qualificat com de rambles, és un sòl apte per a ubicar la instal·lació esportiva del camp de golf que, a més, afavorix i potencia les condicions i les capacitats de drenatge del sòl, objectiu perseguit pel mateix planejament d'Alacant. En la parcel·la contigua, amb idèntica classificació i qualificació de sòl, ja ha sigut atorgada una declaració d'interés comunitari (DIC) amb data 31 de maig de 1993 que comprén sòls no urbanitzables qualificats de rambles, de conformitat amb determinades de la Llei 4/1992, del Sòl no Urbanitzable. Hi ha informes i acords de l'Ajuntament d'Alacant que valoren l'ús com a compatiblement i perfectament possible de conformitat amb el planejament general. Així, l'informe del servici de planejament de l'Ajuntament d'Alacant, de 15 de juny de 2006, considera que la instal·lació d'un camp de golf en el sòl no urbanitzable qualificat de protecció de rambles és un ús compatible amb la finalitat perseguida en este tipus de sòl, on el que no és possible realitzar és qualsevol edificació ni instal·lació que alteren les condicions naturals de drenatge de les aigües de pluja; i s'afegix l'esmentat informe com a complement de com convindria d'exposat recordar que la declaració d'interés comunitari sol·licitada està situada en terrenys limítrofs al camp de golf existent de El Plantío, que és una instal·lació emplaçada en un sòl amb la mateixa qualificació que el de l'actuació ara pretesa, és a dir, sòl no urbanitzable comú i de protecció de rambles, que va obtindre la declaració d'interés comunitari pel mateix procediment.  
  
Sobre el mateix sòl, hi ha pronunciament exprés de la Sala Contenciosa Administrativa del Tribunal Superior de Justícia de la Comunitat Valenciana, així com una Sentència de la Sala Contenciosa Administratiu del Tribunal Suprem, per la qual s'autoritza el camp de golf amb les seues instal·lacions complementàries, en el mateix sòl on s'ubica la instal·lació que en l'actualitat està en funcionament i per a la qual posteriorment es va obtindre autorització del Govern Valencià, a l'aprovar-se la DIC anteriorment citada, i es declara la utilitat pública i interés social del projecte.  
Finalment, recordar que s'actua sobre un sòl no urbanitzable dedicat tradicionalment a l'activitat agrícola, que gradualment es deteriora davant de l'abandó dels cultius per la seua escassa o nul·la rendibilitat, la qual cosa suposa una degradació contínua tant del territori com del mateix paisatge. L'alternativa que suposa l'execució del camp de golf comporta la rendibilització d'una activitat potenciada de la massa vegetal que redunda en l'augment de la capacitat de drenatge dels sòls, regenera el paisatge deteriorat, i enriquix l'hàbitat autòcton, com es una prova amb les instal·lacions ara en funcionament, on la riquesa vegetal i faunística és evident, davant dels sòls en limítrofs que patixen un total abandó.  
6. Informe del Servici de Patrimoni Arquitectònic i Mediambiental de la Direcció general de Patrimoni Cultural Valencià, de 30 de setembre de 2008, el qual emet un informe favorable als efectes patrimonials previstos en l'article 11 de la Llei 4/98, d'11 de juny, de Patrimoni Cultural Valencià, l'estudi d'impacte ambiental de la DIC per a la unitat d'actuació integral turísticoesportiva-terciaria (hotel apartaments turístics) Green Valley Golf Resort (Alacant).  
  
Afeccions legals ambientals  
1. Espais naturals protegits  
El projecte plantejat no afecta cap espai natural protegit de la Comunitat Valenciana.  
2. Inventari Forestal de la Comunitat Valenciana  
No hi ha cap terreny classificat com a sòl forestal, registrat per l'Inventari Forestal de la Comunitat Valenciana, dins de l'àmbit del sector proposat.  
3. Rambles i llits  
L'ús esportiu projectat s'implantarà en el sòl no urbanitzable protecció rambla. Hi ha algunes séquies que han estat prestant servici de reg i de desaigüe a les parcel·les agrícoles en abandó.  
4. PATRICOVA  
D'acord amb el PATRICOVA i consultada la seua cartografia, en el sector objecte d'estudi no hi ha cap zona classificada com a zona de risc d'inundació.  
5. Disponibilitat de recursos hídrics, residus urbans i aigües residuals  
Respecte a la disponibilitat de recursos hídrics: el proveïment d'aigua potable a l'àmbit d'actuació es realitzarà des de la xarxa municipal, i proveïx tant hotel com instal·lacions adjacents del camp de golf. Es presenta informe de l'empresa encarregada del proveïment del municipi d'Alacant en el qual s'informa que es disposa de 500-600 m³/dia, sempre que el peticionari realitze les obres necessàries en les infraestructures de la xarxa municipal. D'altra banda, per a l'aigua de reg de la zona esportiva i per als jardins (aigua de reg) es disposa de la concessió d'aigües superficials de l'EDAR Racó de Lleó en el terme municipal d'Alacant, amb destinació a ús recreatiu. Per a això, es disposa d'un volum sol·licitat de 400.878 m³/any que és d'acord amb les necessitats reals de la demanda sol·licitada (segons l'informe de concessió del cap de l'oficina de planificació hidrològica de la Confederació Hidrogràfica del Xúquer de 24 d'abril de 2007).  
  
Respecte a la gestió de les aigües residuals: l'evacuació de les aigües residuals procedents de l'activitat es realitzarà fins a l'EDAR Racó de Lleó, connectant amb la xarxa municipal en el punt autoritzat. No es presenta certificat de l'EPSAR sobre la capacitat de l'EDAR Racó de Lleó per a assumir els cabals que generarà l'actuació projectada. D'altra banda, segons la documentació aportada, s'haurà de tramitar la corresponent autorització davant del Ministeri de Foment i l'Ajuntament d'Alacant, ja que el traçat de la xarxa a instal·lar ha de discórrer per la via parc, actualment en execució.  
  
Respecte a la gestió dels residus sòlids urbans: segons la documentació aportada l'arreplegada de RSU s'adequarà al que disposa el corresponent reglament del servici, i/o les normatives específiques que existisquen si és el cas. D'esta afirmació s'entén que serà el servici municipal l'encarregat de l'arreplegada i gestió dels RSU generats per l'actuació. No es presenta certificat/informe de suficiència de l'empresa encarregada de l'arreplegada i gestió dels RSU del municipi per a afrontar l'increment que generarà l'actuació proposada.  
  
6. Jaciments arqueològics  
En la documentació aportada es presenta l'informe favorable als efectes patrimonials previstos en l'article 11 de la Llei 4/98, d'11 de juny, del Patrimoni Cultural Valencià relatiu a l'estudi d'impacte ambiental.  
7. Infraestructures de Transport  
L'actuació projectada afecta les obres previstes en el projecte bàsic de la via parc Alacant-Elx, tram N 338-Alacant-, desplegat per l'Oficina del Pla de Carreteres de la Conselleria d'obres públiques actualment executades CV 86-.  
Hauran de respectar-se les zones de protecció i de domini públic per afecció de, la carretera N-338, exposades en la Llei 6/1991, de 27 de març, de Carreteres de la Comunitat Valenciana, així com la Llei 14/2005, de 23 de desembre, de Mesures Fiscals, de Gestió Financera i Administrativa, i d'Organització de la Generalitat Valenciana.  
Consideracions jurídiques  
1. El projecte examinat constituïx un dels supòsits fàctics en què és preceptiva la formulació d'una declaració d'impacte ambiental, després de la resolució administrativa prèvia que s'adopte per a l'aprovació definitiva d'aquell, segons es desprén de l'article 5t de la Llei d'Impacte Ambiental i concordants del seu reglament, annex I, apartat 8.g del Decret 162/1990, de 15 d'octubre.  
2. En l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambientar, modificat pel Decret 32/2006, de 10 de març, del Consell de la Generalitat, en la Llei 2/1989, de 3 de març, de la Generalitat Valenciana i en les altres disposicions que se li apliquen.  
3. L'article 16.2. m) del Decret 131/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, atribuïx a la Direcció General de Gestió del Medi Natural la competència sobre l'avaluació de l'impacte ambiental.  
Per tot el que s'ha exposat anteriorment, i fent ús de les facultats que tinc legalment atribuïdes, emet la declaració d'impacte ambiental següent:  
  
Primer  
Estimar acceptable, als efectes ambientals i sense perjuí de l'obtenció prèvia de les autoritzacions sectorials que se li aplique, la DIC per a actuació integral turisticoesportivoesportiva-hotelera a Alacant, sempre que este s'adeqüe al que establix la documentació presentada i supeditat al compliment de les condicions exposats en el punt segon d'esta declaració.  
  
Segon  
a) Prèviament a l'aprovació definitiva del projecte, l'òrgan substantiu verificarà l'emissió de l'Informe redactat per la Conselleria de Cultura, Educació i Ciència, de conformitat l'article 11 de la Llei 4/1998, d'11 de juny, del Patrimoni Cultural Valencià, modificada per la Llei 5/2007, de 9 de febrer, sobre la conformitat del projecte amb la normativa de protecció del patrimoni cultural.  
b) Se supedita l'aprovació definitiva a què es reflectisca en les fitxes de planejament i gestió del projecte les condicions següents:  
1. D'acord amb l'informe de l'Àrea de Planificació del Territori i el Litoral de la Direcció General d'Ordenació del Territori d'esta Conselleria, de 19 de desembre de 2008, s'haurà d'obtindre l'oportú informe favorable de la Confederació que complete l'estudi d'inundabilitat amb l'aportació dels elements (estudi d'inundacions històriques, cartografia de riscos, etc.) que ho facen homologable amb els estudis previstos en l'article 17, a fi que es tramite l'oportuna modificació de la cartografia del PATRICOVA a partir de l'aprovació de l'estudi així completat, en els termes que establix l'article 18.   
  
"L'elaboració d'informes del Servici d'Ordenació Territorial sobre estudis d'inundabilitat es produïx per tant en l'estret marc de l'article 18 del PATRICOVA, que dóna pas a l'aprovació d'aquells, amb un informe previ de l'organisme de conca corresponent, el qual es considera preceptiu i determinant en la resolució que s'adopte".  
  
D'acord amb l'informe de l'Àrea de Planificació del Territori i el Litoral de la Direcció General d'Ordenació del Territori d'esta Conselleria, de 19 de desembre de 2008, la zona a edificar corresponent al complex turístic haurà de situar-se fora de l'àrea d'inundació corresponent al període de retorn de reprenc de 500 anys, o el que és el mateix, fora, amb tota seguretat, de cap dels riscos previstos en el PATRICOVA.  
  
En conseqüència haurà d'obtindre's informe de la Confederació Hidrogràfica del Xúquer que complete l'estudi d'inundabilitat o la possible afecció al domini públic hidràulic.  
2. D'acord amb l'Informe del cap de l'Oficina de Planificació Hidrològica de la Confederació Hidrogràfica del Xúquer, de 24 d'abril de 2007, la concessió d'aprofitament d'aigües residuals depurades està supeditada a la amb l'autorització prèvia d'abocament de les aigües que es pretén utilitzar.  
D'altra banda, haurà de realitzar un pla d'emergència que assegure la impossibilitat de subministrar aigua residual sense tractar o inadequadament tractada a la zona d'utilització.  
3. Haurà d'obtindre el certificat favorable de l'EPSAR sobre la capacitat done l'EDAR Racó de Lleó per a assumir els cabals que generarà l'actuació projectada.  
4. Haurà d'obtindre el certificat favorable de l'empresa encarregada de l'arreplegada i gestió dels residus sòlids urbans del municipi d'Alacant per a gestionar els residus que es generaren en l'actuació projectada.  
5. Hauran de respectar-se les zones de protecció i domini públic per afecció de la carretera N-338.  
6. En el cas que les construccions afecten els servicis i infraestructures de reg, serà necessària la reposició. S'haurà de garantir la continuïtat de totes les canalitzacions i les canonades que travessen el sector i tinguen una funcionalitat més enllà dels límits d'este. Qualsevol desviació o alteració haurà de tindre l'autorització de la comunitat de regants propietària o, en tot cas, de la Confederació Hidrogràfica del Xúquer, que determinarà la forma en què es duran a terme les actuacions proposades.  
7. Per a l'adequació de la zona verda s'haurà d'utilitzar terra adequada, en cap cas residus, i espècies vegetals autòctones que no requerisquen gran quantitat d'aigua per a la seua subsistència. Les espècies mencionades hauran d'utilitzar-se igualment en la restauració dels possibles talussos naturals que s'executen amb motiu de la urbanització.  
8. En el cas que els cultius limítrofs estiguen afectats durant les obres d'edificació, s'hauran de realitzar els treballs de restitució de la situació original d'estos.  
9. Es recomana plantar, en les zones verdes, plantes ornamentals mediterrànies amb poca demanda hídrica, i evitar l'ús de plantes amb grans consums d'aigua.  
10. Són nuls de ple dret les resolucions o els acords d'autorització o aprovació de qualsevol projecte, pla o programa que s'adopten sense observar, totalment o absolutament, els procediments d'avaluació ambiental que regula la llei.  
  
Tercer  
Es notifica a les parts interessades que contra la present resolució, ja que no és un acte definitiu en via administrativa, no s'hi pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret i dels seus interessos consideren pertinents.  
  
Quart  
Esta declaració d'impacte ambiental es publicarà en el Diari Oficial de la Comunitat Valenciana d'acord amb el que establix l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental, modificat pel Decret 32/2006, de 10 de març, del Consell de la Generalitat.  
  
València, 23 d'abril de 2009.- La directora general del Medi Natural: Mª Ángeles Centeno Centeno».  
  
«Declaració d'impacte ambiental  
  
Expedient: 45/09-AIA.  
Títol: explotació de vedells.  
Promotor: José Ignacio Lozano Selles.  
Autoritat substantiva: Ajuntament d'Altura.  
Localització: polígon 13, parcel·la 475, Altura (Castelló).  
Descripció del projecte  
Es pretén la construcció d'una nova explotació per a bestiar boví per al trasllat d'una explotació existent que, per la seua ubicació, incomplix amb les distàncies legalment establides i que han de complir les instal·lacions ramaderes respecte a nuclis de població.  
  
L'explotació albergarà 200 caps de vedells d'engreixament seguint el sistema d'estabulació lliure amb llit de palla. Els animals entren en l'explotació amb tres mesos de vida amb un pes de 110-130 kg i es mantenen fins a aconseguir una massa d'entre 450 i 480 kg. El cicle mencionat té una duració de 10 a 11 mesos.   
La part coberta és una nau a una aigua d'estructura metàl·lica que consta de 13 pòrtics. La superfície total ocupada és de 429,81 m² dels quals 33,06 m² corresponen a la sala d'espera. Els tancaments són de fàbrica de bloc de formigó. Únicament estaran tancades les façanes laterals i posteriors, i es deixarà oberta la que comunica amb cada parc adjacent. Es disposa, a més, d'una bassa d'arreplegada de fem líquid de 200 m³. Té una solera de formigó impermeabilitzat amb una làmina de PE d'alta densitat de 1,5 mm de grossària. L'evacuació des de la nau de cria d'animals a la bassa es realitzarà per mitjà de canonades de PVC.  
  
S'indica que l'aigua utlitzada en l'explotació provindrà d'un brollador. El consum previst és de 4.800 i s'hi inclou l'aigua destinada a la neteja dels locals.   
La producció de purines durant el cicle d'engreixament s'estima en 120 t de fem. El destí final del fem és l'aplicació agrícola, el promotor disposa de 40 ha. Els residus que es generen així com les baixes que es produïsquen durant la cria dels animals seran gestionats a través d'una empresa autoritzada.  
L'explotació tindrà una tanca perimetral i disposarà de gual sanitari a l'entrada de l'explotació per a la desinfecció dels vehicles.  
  
La distància al municipi d'Altura serà superior a 1.000 m.  
Tramitació administrativa  
Amb data 16 d'abril de 2008, es remet una còpia de l'estudi d'impacte ambiental, el projecte i l'expedient administratiu.  
La informació pública es realitza per mitjà de la publicació en el butlletí de la província, BOP Castelló número 11 de 22 de gener de 2008, la comunicació als veïns limítrofs i per mitjà de la publicació d'un edicte de l'Ajuntament. Durant el període d'informació pública no es van presentar al·legacions.  
Afeccions legals  
La distància mínima al nucli urbà d'Altura segons la documentació remesa és de 1.600 m. Segons la Llei 6/2003, de Ramaderia de la Comunitat Valenciana, les explotacions han de respectar una distància mínima de 1.000 m respecte a nuclis de població superiors a 2.000 habitants. En este cas, el municipi de té una població superior als 3.000 habitants.  
  
El municipi d'Altura no està considerat com a zona vulnerable segons el Decret 13/2000, de 25 de gener, del Govern Valencià, pel qual es designen, en l'àmbit de la Comunitat Valenciana, determinats municipis com a zones vulnerables a la contaminació de les aigües per nitrats procedents de fonts agràries.  
La zona d'actuació està limitada pel barranc Gallari i la rambla de la Quebrantada, i la parcel·la està, segons la cartografia disponible, dins de la zona de policia dels dos llits. Segons el text refós de la Llei d'Aigües (Reial Decret Legislatiu 1/2001, de 20 de juliol), l'execució de qualsevol obra o treball en domini públic hidràulic o zona de policia de llits, necessitarà l'autorització administrativa prèvia de l'organisme de conca, segons el que establix el text refós esmentat de la Llei d'Aigües.  
  
El sòl on s'ubica l'explotació es qualifica com a sòl no urbanitzable comú general, segons les NNSS vigents, en la qual l'activitat ramadera estaria permesa prèviament la llicència urbanística.  
Però cal indicar que, donada la ubicació plantejada, l'explotació està en l'àmbit del Pla d'Ordenació dels Recursos Naturals (d'ara en avant PORN) del Parc Natural de la Serra Calderona. Concretament se situaria dins de la zona d'influència (ZI), dins de les àrees de predomini agrícola, segons el Decret 77/2001, de 2 d'abril, del Govern Valencià, pel qual s'aprova el Pla d'Ordenació dels Recursos Naturals de la Serra Calderona i en la seua modificació, Decret 7/2006, de 13 de gener, del Consell de la Generalitat, pel qual es modifica l'annex I.   
  
En este decret s'establix:  
Article 4. Efectes  
1. De conformitat amb el que establix l'article 35 de la Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana, el Pla d'Ordenació dels Recursos Naturals serà obligatori i l'executiu en tot el que afecte la conservació, la protecció o la millora de la flora, la fauna, els ecosistemes, el paisatge o els recursos naturals i prevaldrà sobre qualssevol altre instruments d'ordenació territorial o física (...).  
En la secció tercera.   
Àrea de predomini agrícola (AG)  
Article 74. Caracterització  
Coincidix amb les zones d'ús agrícola, tant de secà com de regadiu. El criteri general per a estes zones és la potenciació de cultius tradicionals i el manteniment de l'aprofitament agrícola intensiu, i es compatibilitza el rendiment econòmic amb el manteniment d'unitats paisatgístiques d'alt valor. En el cas de cultius agrícoles restringits es potenciarà el seu manteniment com a pràctica de conservació de sòls amb una erosionabilitat molt alta o com a àrees tallafocs.  
  
Article 76. Usos permesos  
Es consideren compatibles totes les activitats permeses en les categories anteriors i, en general, les activitats compatibles amb el que establix el planejament urbanístic per al sòl no urbanitzable d'ús agrícola, sense perjuí del que establixen les normes generals d'este Pla i en la Llei 4/1992, sobre el Sòl no Urbanitzable i la Llei 2/1997, de modificació de l'anterior.  
Article 77. Usos prohibits   
Amb caràcter general, es prohibixen els usos considerats no compatibles pel planejament urbanístic per al sòl no urbanitzable d'ús agrícola, sense perjuí del que establixen les normes generals d'este Pla i en la Llei 4/1992, sobre el Sòl no Urbanitzable, i la Llei 2/1997, de modificació de l'anterior.  
Normes generals  
Article 50. Urbanisme  
10. Els municipis el planejament urbanístic dels quals continga normes o qualificació de sòl que contravinguen les disposicions d'este PORN hauran de modificar els planejaments mencionats en un termini inferior a 2 anys des de l'entrada en vigor d'este PORN. Mentrestant i com mesura cautelar, fins que estes revisions no tinguen lloc, l'atorgament de llicències, permisos, autoritzacions o concessions municipals per a actes que suposen una transformació física o biològica del territori, requeriran informe favorable previ de l'administració competent en espais naturals.  
Article 51. Edificacions en el medi rural  
4. La construcció de magatzems i instal·lacions destinats a l'explotació agrícola i ramadera (...). La superfície mínima de parcel·la serà de 10.000 m². La superfície màxima de parcel·la que pot ser ocupada per les construccions no podrà excedir de l'1% de la superfície de la parcel·la i sempre que siga inferior a 200 m², i l'alçària màxima serà de 7 m (...).  
Segons la documentació aportada, l'explotació tindria les característiques següents:  
- La parcel·la 475 té una superfície de 4.957 m², la superfície mencionada és inferior als 10.000 m² que s'establixen com a mínim.  
- La superfície construïda coberta és de 429,81 m², la superfície descoberta és de 429,81 m². La superfície construïda coberta és superior a l'1% de la superfície de la parcel·la i també superior als 200 m² que s'establixen com a màxim.  
Consultes realitzades  
Es determina que l'explotació projectada no complix els paràmetres urbanístics establits en el PORN per la qual cosa, amb data 29 d'abril de 2008, es realitza la consulta a l'Àrea de Conservació d'Espais Naturals com a òrgan competent en la regulació del PORN.   
1. Amb data 2 d'octubre de 2008, es rep contestació a la consulta mencionada en què es conclou que l'explotació, donades les dimensions de la nau d'allotjament d'animals, superfície de parcel·la i percentatge d'ocupació d'esta, és incompatible amb el que establix el PORN del Parc Natural de la Calderona.  
2. Des de l'ajuntament d'Altura es remet, via fax, una còpia de l'informe firmat pel director conservador del parc natural, de 9 de febrer de 2009, en el qual s'argumenta que, donades les característiques de la nau que s'ha projectat per a l'allotjament dels animals, esta és compatible amb el que establix el PORN, ja que tant el percentatge d'ocupació com la volumetria de la construcció no vulnera el que establix el Pla.  
  
El punt 2 de les conclusions indica, a més: «Respecte a l'establiment de l'explotació de vedells d'engreixament, i tenint en compte el que s'ha indicat en el punt 7 d'este informe, esta serà compatible sempre que ho siga amb el que s'ha indicat amb el planejament urbanístic municipal per al sòl no urbanitzable d'ús agrícola i es complisquen totes les mesures correctores indicades en el PORN i la resta de legislació sectorial aplicable».  
3. A la vista d'estos dos informes de conclusions contradictòries, des d'este Servici es realitza una nova consulta a l'Àrea d'Espais Naturals. En l'informe de resposta, de 20 de març de 2009, l'Àrea d'Espais Naturals es ratifica en el primer informe remés, i es conclou que l'explotació és incompatible amb el que establix el PORN de la Serra Calderona.  
  
Consideracions ambientals  
L'entorn immediat del projecte és principalment agrícola, de secà i regadiu, en les quals s'intercalen les àrees ocupades per vegetació natural que se situen en les zones de major pendent i en els llits existents. La vulnerabilitat en la contaminació d'aqüífers està valorada com a baixa en la zona on es pretén la ubicació de l'explotació. L'erosió actual està valorada com a molt baixa. No obstant això l'erosió potencial està valorada com a alta.  
En l'estudi d'impacte ambiental s'han identificat com a incidència ambientals les ocasionades pel canvi en l'ús del sòl, l'emissió de contaminants i la sobreexplotació de recursos. S'han establit una sèrie de mesures com la impermeabilització de les zones d'emmagatzematge de les dejeccions ramaderes.  
El projecte se situa en l'àmbit del PORN d'Espai Natural Serra de Calderona, concretament en la zona d'influència i dins d'esta en la zona de predomini agrícola.   
La serra Calderona està considerat com un enclavament d'interés en l'àmbit de la Comunitat Valenciana, tant pels seus valors ecològics, paisatgístics i etnogràfics, així com per les seues potencialitats per a la posada en pràctica d'una estratègia de desenrotllament sostenible basada en la conservació i la posada en valor dels recursos ambientals i culturals.   
Per la qual cosa es va fer necessari disposar d'un instrument específic per a realitzar una adequada planificació i l'establiment d'unes directrius per a la gestió i conservació d'estos recursos existents. Raó per la qual es crea la figura del Pla d'Ordenació dels Recursos Naturals.  
  
L'àmbit del Pla inclou no sols l'espai declarat com a espai natural si no la seua zona perifèrica, àrea en què s'inclou la ubicació proposada per a l'explotació.   
S'establixen una sèrie de normes de caràcter general i també particular per a la regulació d'usos i activitats amb l'objectiu de conservar els recursos i garantir el desenrotllament sostenible. Les activitats agropecuàries que es pretenguen ubicar dins de l'àmbit del PORN hauran de respectar-les també amb vista a assolir els objectius anteriorment mencionats.  
Este Pla d'Ordenació dels Recursos Naturals és obligatori i executiu en tot el que afecte la conservació, protecció o millora de la flora, la fauna, els ecosistemes, el paisatge o els recursos naturals i prevaldrà sobre qualssevol altre instrument d'ordenació territorial o física.   
  
Tal com s'arreplega en la normativa del Pla, l'atorgament de llicències municipals per a actes que suposen una transformació física o biològica del territori, requeriran informe favorable previ de l'administració competent en espais naturals.  
Per la qual cosa es conclou que, donades les característiques del projecte plantejat, la ubicació proposada no és adequada, ja que no és compatible amb les previsions del Pla d'Ordenació dels Recursos Naturals de la Serra Calderona, que té entre altres objectius conservar els recursos i garantir el desenrotllament sostenible i, per tant, l'explotació ramadera no pot establir-se.  
Consideracions jurídiques  
El projecte examinat constituïx un dels supòsits fàctics en què és preceptiva la formulació d'una declaració d'impacte ambiental, prèviament a la resolució administrativa que s'adopte per a l'aprovació definitiva d'aquell, segons es desprén de l'article 5t de la Llei d'Impacte Ambiental i concordants del seu reglament, annex I, apartat 1.h.  
  
En l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental, en la Llei 2/1989, de 3 de març, de la Generalitat Valenciana i en les altres disposicions que se li apliquen.  
L'article 16.2 m) del Decret 131/2007, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, atribuïx a la Direcció General de Gestió del Medi Natural la competència sobre l'avaluació d'impacte ambiental de plans, programes i projectes, així com de qualsevol altres accions dutes a terme tant pels poders públics com pels particulars en el territori de la Comunitat Valenciana.   
Per tot això formule la declaració d'impacte ambiental següent:  
  
Primer  
Estimar desfavorable només als efectes ambientals el projecte de construcció de l'explotació de vedells que es pretenia ubicar en la parcel·la 475 del polígon 13, en el terme municipal d'Altura (Castelló), promogut per José Ignacio Lozano Selles atés que, per les característiques del projecte plantejat, la ubicació proposada no és adequada, ja que no és compatible amb les previsions del Pla d'Ordenació dels Recursos Naturals de la Serra Calderona, aprovat per mitjà de el Decret 77/2001, de 2 d'abril, del Govern Valencià i que té entre altres objectius conservar els recursos i garantir el desenrotllament sostenible en la zona.  
  
Segon  
Notificar als interessats que contra esta resolució, ja que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans que en defensa del seu dret consideren pertinents.  
  
Tercer  
Publicar la present declaració d'impacte ambiental en el Diari Oficial de la Comunitat Valenciana de la forma reglamentària, d'acord amb el que establix l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental.  
  
  
València, 22 d'abril de 2009. La directora general de Gestió del Medi Natural: Mª Ángeles Centeno Centeno».  
  
València, 20 d'agost de 2012.- El director general d'Avaluació Ambiental i Territorial: Juan Giner Corell.